Το καθάρισμα του σπιτιού δεν είναι το ίδιο με την απολύμανση. Αν θέλεις να φροντίσεις για την απολύμανση μόνος / -η σου, πρέπει να προσέξεις τα απολυμαντικά προϊόντα που χρησιμοποιείς. Η χλωρίνη είναι ο βασικός σου σύμμαχος στην προσπάθεια να απαλλαγείς από τα μικρόβια. Έπειτα, υπάρχουν στο super market κι άλλα απολυμαντικά προϊόντα, σε υγρή μορφή, σε σπρέι, ακόμα και σε απολυμαντικά μαντηλάκια, που μπορείς να χρησιμοποιήσεις σε όλες τις επιφάνειες.
Γιατί να μην κάνεις απολύμανση - pest control μόνος / -η σου;
Όσο δραστική κι αν είναι η χλωρίνη, δεν είναι κατάλληλη για όλες τις επιφάνειες. Επίσης, είναι πάρα πολύ δύσκολο και χρονοβόρο να περάσεις όλο το σπίτι, δωμάτιο προς δωμάτιο, με απολυμαντικά προϊόντα. Όπως και να το κάνουμε, κάποιες εργασίες δεν είναι DIY και όταν υπάρχει κίνδυνος μόλυνσης και αρρώστιας μέσα στο σπίτι, πρέπει να παίρνουν θέση οι ειδικοί.